CELEX: 62013TN0110
Language: fi
Date: 2013-02-23 00:00:00
Title: Asia T-110/13: Kanne 23.2.2013 — Liettuan tasavalta v. Euroopan komissio

4.5.2013   
            
            
               FI
            
            
               Euroopan unionin virallinen lehti
            
            
               C 129/23
            
         Kanne 23.2.2013 — Liettuan tasavalta v. Euroopan komissio
   (Asia T-110/13)
   2013/C 129/47
   Oikeudenkäyntikieli: liettua
   
      Asianosaiset
   
   
      Kantaja: Liettuan tasavalta (asiamiehet: D. Kriaučiūnas, R. Krasuckaitė ja D. Skaros)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 10.12.2012 antaman päätöksen nro FK/fa/D(2012) 1707818 siltä osin kuin sen liitteenä oleva veloitusilmoitus nro 3241213460 liittyy hankkeisiin, joiden toteuttaminen oli annettu yrityksille, jotka on sittemmin asetettu konkurssiin, ja velvoittamaan komissio palauttamaan 3 148 549,66 euron suuruinen summa
            
         
               —
            
            
               kumoamaan Euroopan komission 10.12.2012 antaman päätöksen nro FK/fa/D(2012) 1707818 siltä osin kuin sen liitteenä oleva veloitusilmoitus nro 3241213460 koskee hanketta nro P27010010, ja velvoittamaan komissio palauttamaan 1 060 560,56 euron suuruinen summa
            
         
               —
            
            
               velvoittamaan Euroopan komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen, joista kumpikin koskee unionin oikeuden noudattamatta jättämistä.
   
               1)
            
            
               Kun Euroopan komissio antoi riidanalaisen päätöksen jakamatta Liettuan tasavallan kanssa vastuuta SAPARD-rahoitusvälineen hallinnointiin liittyvistä tappioista tai edes tutkimatta asiaa ja perustelematta millään tavoin kieltäytymistään osallistua tappioiden jakamiseen, se rikkoi asetuksen N:o 1258/1999 (1) 8 artiklan 2 kohtaa tarkasteltuna yhdessä asetuksen N:o 1605/2002 (2) 73 artiklan 2 kohdan, asetuksen N:o 2342/2002 (3) 87 artiklan ja SEU 4 artiklan 3 kohdassa vahvistetun vilpittömän yhteistyön periaatteen kanssa.
            
         
               2)
            
            
               Koska Euroopan komissio ei ilmoittanut Liettuan tasavallalle hyvissä ajoin mahdollisuudesta mitätöidä velka ja poistaa asianomainen yritys velallisluettelosta, se rikkoi maatalouden ja maaseudun kehittämisen liittymistä valmistelevan erityisohjelman (SAPARD) (4) perusteella vuonna 2001 Liettuan tasavallan ja Euroopan komission välillä allekirjoitetun monivuotisen rahoitussopimuksen F jaoston 7.7.4 kohdassa esiintyvää vastavuoroista kuulemista koskevaa määräystä, tarkasteltuna yhdessä SEU 4 artiklan 3 kohdassa vahvistetun vilpittömän yhteistyön periaatteen kanssa.
            
         
      (1)  Yhteisen maatalouspolitiikan rahoituksesta 17.5.1999 annettu neuvoston asetus (EY) N:o 1258/1999 (EYVL L 160, s. 103)
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1)
   
      (3)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL L 357, s. 1)
   
      (4)  Valstybės žinios, 29.8.2001, nro 74-2589